محمد محسن خان

محمد محسن خان (ولادت: 1927ء - وفات: 14 جولا‎ئی 2021ء) پشتون مصنف اور مترجم تھے جو صحیح بخاری اور قرآن کے انگریزی ترجمے کے لیے مشہور ہیں۔ وہ بنیادی طور پر صحیح البخاری اور قرآن کریم کے انگریزی ترجمے کے لیے پہچانے جاتے ہیں۔ قرآن کریم کا ان کا انگریزی ترجمہ نوبل قرآن کے عنوان سے مشہور ہے، جس کو انھوں نے محمد تقی الدین ہلالی کے ساتھ مکمل کیا۔

 ابتدائی زندگی اور تعلیم 
محمد محسن خان 1927ء میں پاکستان کے قصور میں پیدا ہوئے تھے۔ ان کے دادا دادی جنگ اور قبائلی تنازعات سے بچنے کے لیے افغانستان سے ہجرت کر پاکستان چلے گئے۔ ان کا تعلق پشتون قبائل کی ایک شاخ سے تھا جو افغانستان کے صوبہ قندہار کی وادی ارغستان میں رہتا تھا جہاں محسن خان نے اپنی بیشتر تعلیم مکمل کی۔Muhammad M. Khan & Muhammad T. Al-Hilali, Biography of Dr. Muhammad Muhsin Khan. The Noble Quran, Dar-us-Salam Publications; 1 edition (March 1, 1999).ISBN 9960-740-79-X

خان نے جامعہ پنجاب سے ایم بی بی ایس کی ڈگری حاصل کی اور ویلز یونیورسٹی سے سینے کے امراض کا ڈپلوما حاصل کیا۔ یونیورسٹی آف ویلز میں تعلیم سے قبل، انھوں نے لاہور یونیورسٹی کے یونیورسٹی اسپتال میں کام کیا۔ بعد میں خان نے سعودی عرب کی وزارت صحت کے ساتھ کام کیا اور پھر سینے کے امراض کے لیے سادات اسپتال کے ڈائریکٹر مقرّر کے گئے۔ وہ مدینہ منورہ منتقل ہو گئے جہاں انھوں نے کنگ فیصل اسپیشلسٹ اسپتال اور ریسرچ سنٹر میں سینے کے امراض (Chest Diseases) کے محکمہ کے چیف کے طور پر خدمات انجام دیں۔ بعد میں وہ مدینہ کی جامعہ اسلامیہ کے کلینک کے ڈائریکٹر بنے۔

 تصانیف 
محمد محسن خان کی کچھ کتابیں انگریزی زبان میں:

 صحیح البخاری کا انگریزی زبان میں ترجمہ
 خلاصہ صحیح البخاری
 نوبل قرآن، محمد محسن خان اور تقی الدین ہلالی کا قرآن کریم کا انگریزی ترجمہDM Nassimi, A Thematic Comparative review of some of the English translations of the Qur'an, p 83.

 وفات 
محمد محسن خان کی وفات 14 جولا‎ئی 2021ء کو سعودی عرب کے شہر مدینہ منورہ میں ہوئی۔ ان کی نماز جنازہ مسجد الحرام میں ادا کی گئی اور انھیں جنت البقیع میں سپرد خاک کر دیا گیا۔

 مزید دیکھیے 
 محمد بن جمیل زینو
 صالح فوزان
 تقی الدین ہلالی

 بیرونی روابط 
 Biography of Dr. Muhsin Khan
 Read translation of Quran by Dr. Muhsin Khan

 حوالہ جات 

زمرہ:1927ء کی پیدائشیں
زمرہ:اسلامی عالم کے نامکمل مضامین
زمرہ:انگریزی مترجمین قرآن
زمرہ:پاکستانی شخصیات نامکمل مضامین
زمرہ:پشتون شخصیات
زمرہ:ضلع قصور کی شخصیات
زمرہ:فضلا جامعہ پنجاب
زمرہ:افغان نژاد پاکستانی شخصیات
زمرہ:یونیورسٹی آف ویلز کے فضلا
زمرہ:جنت البقیع میں مدفون شخصیات
زمرہ:تراجم قرآن
زمرہ:ترجمہ قرآن